钦定古今图书集成/理学汇编/经籍典/第107卷 > 北周卫元嵩元包叙释 > 《元包数义》
## 钦定古今图书集成/理学汇编/经籍典/第107卷 > 北周卫元嵩元包叙释 > 《元包数义》

元，包以坤，先干《归藏》之《易》也。《易》者变也，天主其变。包
者藏也，地主其藏。天统乎体，八变而终于十六，易用
四十九蓍者，存挂一之数为太极，则六八四十八者，
体中之用也。地分乎用，六变而终于十二，包用三十
六蓍者，以共一之数为太一，则六六三十六者，用中
之用也。太元本三十六蓍亦地数也。地虚三以扮天，
故用三十三。挂一而三十二，则四八之数，地之体也。
元之为书，以一元行乎地之四体之间，四体即方州
部家是也。故元之挂一，有天用地之义，而虚三有地
承天之义。若元包三十六，不挂不虚，而每揲存二十
四，则八卦用于地上者也。是故干三奇，《震》《坎》《艮》各得
其一，巽、离、兑各得其二，则十二画也。坤三偶，巽、离、兑
各得其一，震、坎、艮各得其二，则二十四画也。阴阳之
画共三十六，以阴之二载阳之一，则三十六尽为用
矣。故《易》老阳之策，极于四九，而包以六六用之。《易》以两卦相重而后天地合包，亦以两揲相通而后九六
均。是故卦数自一至八凡三十六，重之而七十二。一
揲之蓍合乎单卦之数；两揲之蓍，合乎重卦之数。五
行之数，五十有五。自三十六言之，五行盈于八卦十
九，当闰数之物；自七十二言之，八卦盈于五行十七，
当运数之气。以八归五，气类相从，则干兑为金，《坤》艮
为土，《震》巽为木，坎为水，《离》为火。吉凶顺逆，占法由生。
故曰“三十有六，取数于乾坤，五行八卦，同符合契也。”
其法分而为二，以三揲之左右各存三四十二蓍，所
谓“营之以四，以象四时”也。常存此数不用者，《坤》之二
十四气为万化之基，《易》存四卦之义也。馀十二蓍，则
爻数与《归奇》数也。爻数不九即六，归奇数不六即三。
爻数得九者，阳画也，归奇数则三矣。爻数得六者，阴
画也，归奇数则六矣。阳画九而《归奇》三，用者三，不用
者一也。阴画六而《归奇》六，用不用各半也。三画皆阳
者，《干》也。皆阴者，《坤》也。二阳一阴者，三女也。二阴一阳
者，三男也。“三画皆阳，其数二十七，重之而五十四者，
六九也。三画皆阴，其数十八，重之而三十六者，六六
也。二阳一阴，其数二十四，重之而四十八者，六八”也。
二阴一阳，其数二十一，重之而四十二者六七也。此
八重卦之本数，亦六七八九之数，而以六为主者也。
《大衍》六七八九之数，以求爻也。爻者用也。六七八九
皆祖乎四者，用生乎体，自四揲而来也。《元包》六七八
九之数，以求卦也。卦者体也，六七八九皆祖乎六者，
体生乎用，自六爻而来也。以用为主，故“《易》为天，以体
为主，故包”为地也。《干》之一卦得五十四，归奇一十八。
《坤》之一卦得三十六，《归奇》亦三十六。三男四十二，归
奇三十三女四十八，归奇二十四。以五十四合三十
六，则九十也。以四十八合四十二，亦九十也；以十八
合三十六，则五十四也；以三十合二十四，亦五十四
也。故《元包》八卦，爻数合之为三百六十，《归奇》数合之
为二百一十六，总之而五百七十有六，得先天八位
之卦数，与《大衍》除挂一而用四十八，蓍十二用之数
正同。所不同者，《大衍》以四为一，故两卦相偶，用不用
之数，即得五百七十有六。《元包》以一为一，比《大衍》数
四分仅得其一。盖《大衍》兼用七、八、九、六，分于男女者，
《太极》用八卦，天地之数也。《元包》专用九六宗于父母
者，八卦自用，人物之数也。是故《大衍》五十之虚一，天
之虚之极也；四十九之合一，地之有之极也；四十九
之挂一，人之用之极也。在四十八用之外，元包以共
一为太一，是四十九合一之义尔。揲之以三为三，才
在三十六用之内。故《易》“揲之以四以象四时”；“备四体
而致用”者，天用“地也。《包》营之以四以象四时，存四体
而不用者，地用物也。此所以大小不同也。”元包存本
之数，每揲二十四，一卦六揲而百四十四，凡六十四
卦，九千二百一十有六，则《大衍》五百一十二卦之蓍，
存乾坤坎离四卦不用之策数也。包所存之数，亦地
之本数，故与《大衍》同。《大衍》从天，故又有挂一之数三
“千七十二，包四分得其三，乃地之用数也。”包八卦之
数，《干》五十四而八之，则四百三十二。《坤》三十六而八
之，则二百八十八。三男四十二而八之，各三百三十
六．。三女四十八而八之，各三百八十四。《干》归奇数十
八而八之，则一百四十四。《坤》归奇数三十六而八之，
则二百八十八。三男归奇数三十而八之，各二百四
十．三。《女归奇》数二十四而八之，各一百九十二。总卦
数计二千八百八十，则三百六十之八也。总归奇数
计一千七百二十八，则二百一十六之八也。一千七
百二十八，则七十二之二十四。二千八百八十，则七
十二之四十。共六十有四。以地之体十六析之，卦数
得其十，归奇得其六，皆二百八十八也。以先天准之，
卦数之十为《离》之《显仁》，则开物八万六千四百之数；
《归奇》之六五为《坎》之《藏用》，则闭物四万三千二百之
数。一为存本，则八千六百四十之闰数。然先天视《元
包》皆三十倍矣，此《元包》与《大衍》先天之合也。所谓八
卦自用者，阴阳分为八位，各以一卦变七卦，自一世
至五世，游魂归魂，而卦体复各守本体，其一不变。故
曰：“八卦自用其数也。”今世卜筮所用《火珠林》即是此
法，而其文不雅。先生著书欲传此一法于后世尔，非
为文也，分而为二，自左揲至右，终而爻见奇则复归
于左。故曰：“数之闰也在于左；阳之动也；数之萌也在
于右，阴能生也。”大衍四十九蓍，各以一卦变六十四
卦，其数之变至于一十五万五百二十八，则每蓍得
三千七百二。《元包》三十六蓍各以一卦变八卦，其数
之变至于一万三千八百二十四，则每蓍得三百八
十四。三千七十二者，三百八十四之八也。

《大衍》四十九蓍。

此言第三变五百十二卦之数者，《先天》数也。若第二变六十四卦之数，则每蓍止得三百八十四，总挂一归奇，用策得一万八千八百十六也。

先除挂一一蓍计三千七十二，存天之太极也。
再除三揲，三挂三蓍，计九千二百一十六，为《乾坤》《坎《离》四卦之数，存地之太极也。

实用四十五蓍，以应一卦当一节之数，计一十三万
八千二百四十，则六十卦三百六十爻，每爻用三百
八十四地生物之数也。

《元包》三十六蓍，

先除二十四蓍，计九千二百一十六，则“乾坤坎离”存
本之数也。

“《大衍》存四卦之数，在十三万八千二百四十之外者，太极之地数也。” “《元包》存四卦之数，在一万三千八百二十四之内者，物之地数也。”

馀一十二。蓍之用卦数通归奇计四千六百八，则震
巽艮兑反复迭用之数也。《易》之蓍四十八，而策穷于
三十六者，干与坤，坎与离，反复不互见为四卦，故各
当十二。震巽艮兑反复互见为二卦，故共当十二，而
十二常不见。是故元包之蓍三十六，存二十四，不用
之外，所用者十二而已。一万三千八百二十四，析而
十之，即一十三万八千二百四十地之生物全数也。
九千二百一十六，析而十之，则九万二千一百六十
地开物之数也。四千六百八，析而十之，即四万六千
八十地闭物之数也。开物者易用策之数，闭物者易
归奇之数，归奇之数易之物数也。盖全数十二，会三
分之，天地各用其一，馀一分以为人物也。两揲七十
二蓍，各存二十四者，存《坤》之体也；“归奇共九策”者，存
《干》之用也。通之用五之三，不用十九之三者，用其冲
气，存其物体也。

存本数，每卦百四十四，归奇数均之，每卦二十七，用
策均之，每卦四十五，以《归奇》合存本，每卦一百七十
一，则《太元》九章之数者，闰数也。以用策合存本，每卦
百八十九，合之而三百七十八，则《太元》五日三辰之
策者，馀分数也。以用策并归奇，每卦七十二，则《太元》
一日之策数者，昼夜之数也。